Алберто Джилардино
Алберто Джилардино () е италиански футболист, централен нападател.

Биография 
Роден е на 5 юли 1982 г. в Биела. Прякор Джила. Висок 1,84 м. Притежава много рязък демараж, нюх пред гола, добре играе с глава, има отбелязани голове и с трудния удар „Задна ножица“ (с такъв удар отбелязва решителен гол за ФК Парма, като помага отбора да се спаси от изпадане през сезон 2004 – 2005 г.). Започва своята футболна кариера през 1999 г. във ФК Пиаченца.

От лятото на 2008 г. е играч на Фиорентина. Участва на Световното първенство в Германия през 2006 г. като прави дебют в мача Италия-Гана (2 – 0). Във втория мач на Италия със САЩ (1 – 1) отбелязва първия си гол на Световно първенство. През 2006 г. става световен шампион с отбора на своята страна. През 2007 г. печели с Милан КЕШ. В последния квалификационен мач на Италия за световното първенство в ЮАР през 2010 г. срещу Кипър, игран на 14 октомври 2009 г. в Парма и завършил при резултат 3 – 2 за Италия отбелязва 3 гола в последните 12 минути на мача след като Кипър води с 0 – 2.

Мачове в клубни отбори към 1 юни 2008 
 1999 – 2000, ФК Пиаченца, 17 мача, 3 гола
 2000 – 2002, ФК Верона, 39 мача, 5 гола
 2002 – 2005, Парма, 109 мача, 54 гола
 2005 – 2008, Милан, 94 мача, 36 гола 94
 2008 – Фиорентина

Мачове в италианския национален отбор към 19 ноември 2008 
 30 мача, 10 гола

Външни препратки 
 Биография на Алберто Джилардино 

Италиански футболисти
Футболисти на Парма
Футболисти на Милан
Футболисти на Фиорентина
Футболисти на Палермо
Футболисти на Дженоа
Футболисти на ФК Верона
Футболисти на ФК Емполи
Футболисти на Болоня
Родени в Биела